google/wiki40b huggingface dataset:
Animal Drama

Ajalugu

Animal Drama esimene avalik esinemine toimus 2008. aasta märtsis konkursi Noortebänd Tartu eelvoorus. Tol ajal kuulus koosseisu ka Eesti otsib superstaari saate finaali jõudnud Taavi Peterson.
2009. aastal valiti Animal Drama esinema Tartu sügispäevade raames toimunud Tudengibänd 2009 finaalkontserdile, kus ansambel pälvis Ö Stuudio eripreemia.
Konkursil Noortebänd 2010 pääses Animal Drama võistluse finaali, kus nad said kaks žürii eriauhinda. Raadio 2 lemmikuna sai ansambel võimaluse salvestada Eesti Rahvusringhäälingu stuudios ühe loo, niisamuti võimaluse esineda Õllesummeri pealaval Calvin Harrise soojendajana.
2010. aasta Raadio 2 Aastahiti hääletuse tulemusel sai Animal Drama singel "Taevasinine" aasta demo auhinna ning esines ka edetabeli galasaates, mida kandis üle ETV. Samal aastal ilmus nende debüütalbum Animal Drama, mida Lauri Leis iseloomustas Postimehes kui nõrkade lugudeta plaati, mille palade üle võiks uhkust tunda ka tähtsad välismaised artistid.
Pärast 2012. aasta Tallinn Music Weeki showcase-festivali nimetas Londoni ühe juhtiva muusikaajakirja Loud and Quiet reporter AP Childs Animal Dramat üheks peamiseks põhjuseks, miks seda festivali üldse külastada.
Aastatuhande arengueesmärgid

Kirjandust

Allikas: Arengukoostöö- ja humanitaaralase terminoloogia sõnaseletusi.
Ritva Valkama

Ritva Valkama (õieti Ritva Valkama-Palo; sündinud 13. novembril 1932 Jyväskyläs) on soome näitleja.
Ta lõpetas 1956. aastal Soome teatrikooli. 1980. aastatel töötas ta teatrikoolis õppejõuna.
Ta on mänginud nii teatris, filmis kui ka televisioonis, sealhulgas paljudes koomilistes rollides.
Jaroslav Holík

Jaroslav Holík (3. august 1942 Havlíčkův Brod – 17. aprill 2015) oli tšehhi elukutseline jäähokimängija ja treener. 
1972. aasta suveolümpiamängudel võitis ta pronksmedali ja sama aasta maailmameistrivõistlustel Prahas tuli maailmameistriks. 
Pärast mängijakarjääri lõppu töötas treenerina. 2000. aasta U20 maailmameistrivõistlustel Rootsis tuli tema juhendatav Tšehhi meeskond maailmameistriks.
Eesti suursaadik Suurbritannias

Eesti suursaadik Suurbritannias on Eesti volitatud suursaadik Suurbritannias. Suursaadik resideerib Eesti suursaatkonnas Londonis.
Alumiiniumoksiid

Alumiiniumoksiid (keemiline valem Al₂O₃) on keemiline ühend, mille molekul koosneb kahest alumiiniumi ja kolmest hapniku aatomist.

Füüsikalised omadused

Normaaltingimustel sulab alumiiniumoksiid temperatuuril 2054 °C ja keeb temperatuuril 2980 °C.

Levik ja geoloogia

Puhas alumiiniumoksiid esineb looduses peamiselt mineraalkorundina.
Alumiiniumiühendid
AlAs •  AlB₂ •  AlB₁₂ •  Al(BH₄)₃ •  AlBr₃ •  AlCl •  AlCl₃ •  AlF •  AlF₃ •  AlH₃ •  AlI₃ •  AlN •  Al(NO₃)₃ •  AlO •  Al(OH)₃ •  AlON •  AlP •  AlPO₄ •  AlSb •  Al₂(MoO₄)₃ •  Al₂O₃ •  Al₂S₃ •  Al₂(SO₄)₃ •  Al₂Se₃ •  Al₂SiO₅ •  Al₄C₃
Klausen (Lõuna-Tirool)

Geograafia

Valla pindala on 51,4 km².
Klausen külgneb järgmiste valdadega: [Feldthurns]], Lajen, Sarntal, Vahrn, Villanders ja Villnöß.

Frazioni

Klauseni vallas on frazioni (alljaotused, peamiselt külad ja asundused) Gufidaun (Gudon), Latzfons (Lazfons) ja Verdings (Verdignes).

Keeleline jaotus

2011. aasta rahvaloenduse järgi kõneles 91,30% rahvastikust esimese keelena saksa keelt, 7,88% itaalia keelt ja 0,81% ladiini keelt.
Ürt-penimünt

Levila

Taime levila hõlmab Euroopa lõunaosa, samuti kasvab seda Põhja-Aafrikas ja Aasia edelaosas. 
Eestis on leitud vaid väga haruldase tulnukana mõnel korral 19. sajandi lõpus ja 20. sajandi algul.

Kirjeldus

Kasvab 30–60 cm kõrguseks. Neljatahuliste, valgete, karvadega kaetud, hargnevate vartega. Lehed vastastikused, ümar-munajad, hambulised, kurrutatud, pealt tumerohelised, alt valgekarvalised. Õied väikesed, kahetised, määrdunud-valged, koondunud kerakujulisse poolmännasõisikusse. Viljaks neli äraspidimunajat pähklikest, mis asetsevad tupes.

Kasutamine

Taim sisaldab meeldiva lõhnaga eeterlikke õlisid (0,06%), erinevaid mõruaineid, parkaineid, mineraalsoolasid. Ürt-penimünti on Vahemere regioonis kasutatud ammusest ajast köharohuna. Selleks otstarbeks soovitab taime kasutada ka Plinius vanem.
Rakvere 1. jaoskonnakohus

Rakvere 1. jaoskonnakohus asus Rakveres. Kohtu jaoskonda kuulusid Rakvere linn; Rakvere, Haljala ja Aaspere vald.
Rakvere 1. jaoskonnakohtunik oli 1940. aastal Heinrich Viidekop.
Hannes Danilov

Hannes Danilov (sündinud 2. mail 1954 Raplas) on Eesti poliitik, ametnik, haridus- ja tervishoiutegelane, pikaajaline Eesti Haigekassa juhatuse esimees.

Isiklikku

Hannes Danilov on abielus, tal on kolm last ning neli lapselast.
Kuressaare Kammermuusika Päevad

Kuressaare Kammermuusika Päevad on aastast 1995 Kuressaares toimuv iga-aastane rahvusvaheline kammermuusikafestival, mis on Eesti samalaadsetest festivalidest pikima traditsiooniga ja kõige laiema rahvusvahelise haardega.
Festivali algataja ning ühtlasi kunstiline juht ja produtsent on pianist Andres Paas.
Lisaks eesti tippinterpreetidele, kooridele ja orkestritele on festivalil esinenud nimekad solistid ja kammeransamblid Argentinast, Prantsusmaalt, Itaaliast, Portugalist, Hispaaniast, Ungarist, Tšehhist, Poolast, Saksamaalt, Austriast, Šveitsist, Hollandist, Rumeeniast, Türgist, Suurbritanniast, Venemaalt, Jaapanist, Norrast, Rootsist, Soomest, Lätist, Leedust.
Kõrvuti kammermuusika klassikaga on Kuressaares kõlanud paljude teoste maailma- ja Eesti esiettekanded, sealhulgas spetsiaalselt festivali tellimusel valminud teosed ja publikule seni vähe tuntud väärtrepertuaar.
XI Kuressaare Kammermuusika Päevadeks valmis duubel-CD "Kuressaare Kammermuusika Päevad 10", kuhu on koondatud seniste festivalide eredamad hetked. 
XX Kuressaare Kammermuusika Päevadeks valmis fotonäitus "Kõrghetked - Kuressaare Kammermuusika Päevad 20".
Kammermuusika festivali kontserdid on toimunud näiteks Kuressaare Kultuurikeskuses, Kuressaare linnuse kapiitlisaalis, Kuressaare Laurentiuse kirikus, Kuressaare Raekojas, Kuressaare Linnateatris.
Türsamäe mõis

Türsamäe mõis (saksa keeles Türsel) oli rüütlimõis Vaivara kihelkonnas Virumaal.
Mõis asutati 17. sajandil.
Vastandarv

Matemaatikas nimetatakse arvu n vastandarvuks arvu –n (lugeda: miinus n ). Arvu ja selle vastandarvu summa on alati 0.
Arvu 0 vastandarv on seesama arv 0. Positiivse reaalarvu vastandarv on sama absoluutväärtusega negatiivne reaalarv ja ümberpöördult.
Flemingi maakond

Ajalugu

Maakond moodustati 1798. aastal.
Krootuse kolhoos

Krootuse kolhoos oli kolhoos Põlva rajoonis Ihamaru külanõukogus. Kolhoosi keskus asus Krootuse külas.
Krootuse kolhoos moodustati 1987. aastal varasema Voldemar Sassi nimelise sovhoosi reorganiseerimisel.
Kolhoosi kogupindala 1989. aasta seisuga oli ligi 9300 ha, millest üle 3300 ha haritavat maad ja ligi 3400 ha metsamaad.
45 (Tallinna bussiliin)

Tallinna bussiliin 45 sõidab Ülemiste (Kaubajaama bussipeatus) ja Väike-Õismäe vahel. Liini teenindab Tallinna Linnatranspordi AS ning liiklus toimub ainult tööpäevadel.
Marsruut Kaubajaama (Ülemiste) suunal: Õismäe tee, A.H. Tammsaare tee, Ehitajate tee, Pärnu maantee, Järvevana tee, Suur-Sõjamäe tänav, Ääsi tänav.
Marsruut Väike-Õismäe suunal: Ääsi Tänav, Valukoja tänav, Lõõtsa tänav, Suur-Sõjamäe tänav, Järvevana tee, Pärnu maantee, Turu plats, Ehitajate tee, Õismäe tee.
Jaak Laineste

Haridus

Õppis Rannu 8.-kl keskkoolis, lõpetas 1994. aastal Nõo Reaalgümnaasiumi. 2000. aastal sai Tartu Ülikooli psühholoogia eriala bakalaureusekraadi, 2003. aastal magistrikraadi geoinformaatikas ja 2006. aastal tehnoloogiajuhtimise ja ettevõtluse (MBA) kraadi.

Karjäär ja ettevõtlus

Töötas 1995–2006 AS Regio (praeguse nimega AS Reach-U) kartograafi, geoinformaatiku ja tehnoloogiajuhina. Rahvusvahelise telekommunikatsiooni ja mobiilpositsioneerimise tehnoloogia valdkonna start-upi Reach-U (tuntud ka nimega Mgine Technologies) üks algatajaid ja mobiilivaldkonna CTO 2000ndate alguses.
2006. aastal asutas tehnoloogiaettevõtte OÜ Nutiteq, mis lõi maakaardilahendusi nutiseadmetele. Seda kasutasid rahvusvahelised firmad nagu näiteks Lonely Planet, Boeing, Bayer, Accenture jpt. 2016. aastal müüs ettevõtte Hispaania/USA ettevõttele CartoDB Inc ja 2016–2018 töötas selles firmas.
2018. aastast töötab Sixfold GmbH-s.

Ühiskondlik tegevus

1990ndate lõpus Tartu Üliõpilaste Looduskaitseringi juhatuse liige.
EL raamprogrammi projektide hindaja.
Let's Do It! World – infotehnoloogia valdkonna juht 2012–2016.
Eesti Geoinformaatika Seltsi asutaja ja juhatuse liige 2016–2018.
Maakaardi Selts MTÜ asutaja ja juhatuse liige, OpenStreetMap Foundationi liige.
Erakond Eesti 200 liige aastast 2018.

Isiklikku

Tal on kolm last, abikaasa folklorist Liisi Laineste
Liitiumpolümeeraku

Liitiumpolümeeraku ehk lühemalt Li-polümeeraku (ka Li-Po aku) on liitiumioonaku edasiarendus (kasutusel 1997. aastast). Sellel akul on nagu lähtetüübilgi negatiivne elektrood liitiumist (grafiidi kristallivõretasandite vahel) ja positiivne elektrood metallide oksiidist LiCoO₂ või LiMn₂O₄. Ka tööpõhimõtte poolest on need akutüübid sarnased.
Olulise erinevusena on Li-polümerakus vedela elektrolüüdi asemel kasutusel polümeermaterjalist (polüetüleenoksiidist) kile, milles sisaldub liitiumi ioone juhtiva aine osakesi geelina. Elektroodimaterjalid paiknevad õhukese kihina metallfooliumil. Niisugustest elemendikihtidest on kokkurullimise või voltimise teel võimalik valmistada iga toidetava seadme jaoks sobiva kuju ja mõõtmetega aku. Li-polümeerakud on ühtlasi kerged ja energiamahukad (erivõimsus kuni 7,5 kW/kg). Nende omaduste pärast on polümeerakud peamiseks energiaallikaks eriti kaasaskantavais seadmeis, nagu telefonid, tahvel- ja sülearvutid, samuti ka mudelsõidukites.

Laadimine

Li-polümeeraku laadimine toimub samal meetodil kui liitiumioonaku puhul. Kiirlaadimine (nt vooluga 2C või rohkem lühendab üldisel aku kasutusiga ja seejuures seda enam, mida suurem on C-arv. Mõistagi tohib kasutada üksnes seda laadimisseadet, mis vastava akutüübi jaoks on ette nähtud. Ainult siis on välditud ülelaadimine, mille tagajärjel võib aku isegi lõhkeda. Liitiumakudele ei sobi niisugune nõrga vooluga laadimise režiim nagu NimH-akude puhul, sest isega 0,1C-vooluga ülelaadimine rikub aku.

Tühjendamine

Li-polümeerakule on ohtlik sügav tühjakslaadimine, kui elemendi pinge langeb alla 3,3 voldi. Pingel 3 V võib aku olla juba ületühjendamise tõttu kahjustatud, mis avaldub tema mahutavuse vähenemises ja pinge alanemises. Alla 3,0 voldi tühjenenud akut pole enam võimalik laadida. Kuigi ülemäärast tühjendamist peab ära hoidma aku sisemine kaitselülitus ja ka akust toidetav seade, tuleb aku pinget siiski aeg-ajalt kontrollida. Näiteks võib aku pinge ka isetühjenemise tõttu ohtlikult madalale langeda. Samuti võib mõningal määral energiat kulutada ka väljalülitatud seade, millega aku on ühendatud.
Igati tuleb vältida aku väljundklemmide lühistamist, sest selle tagajärjeks on aku purunemine ja süttimine. Seepärast tuleb akut hoida ja transportida spetsiaalses mittesüttivas ümbrises.
Kui akut pikemat aega ei kasutata, on soovitatav teda hoida umbes pooleni laetult.
Akut, mille kest on vigastatud, muljutud või pundunud, ei tohi edasi kasutada; selline aku võib teatud tingimustel süttida, eriti laadimisel.
Harry-Eduard-Ottokar Koch

Harry-Eduard-Ottokar Koch (18. juuli 1880 Võrumaa – 3. juuni 1939 Frankfurt) oli Eesti poliitik.
Tema vend oli Hermann Koch.
Alaveski loomapark

Alaveski loomapark on eraloomaaed Alaveski talus Saru külas Rõuge vallas.
Loomapark tegutseb aastast 2007. Loomapargis on umbes 90 liiki loomi, sealhulgas karud, ilvesed, rebased, oravad, metssead.
Rēzekne

Ajalugu

Rēzekne linnamägi eksisteeris juba 9. sajandil. 13. sajandil hävitasid ristirüütlid selle Läti vallutamise käigus. 1285 hakkasid rüütlid ordumeistri Wilhelm von Schauerburgi juhtimisel selle kohale rajama kivikindlust ja samal aastal on asula nime ka esimest korda mainitud. Rēzekne ordulinnus toimis piirikindlusena Liivi ordu idapiiril, teel Pihkvasse ning nii venelased kui leedukad ründasid seda korduvalt.
Jam Zapolski rahu tulemusena läks Rēzekne 1582 Rzeczpospolita Liivimaa hertsogkonna koosseisu. Rootsi-Poola sõja lõpetanud Altmargi vaherahuga  säilitas Rzeczpospolita vaid Võnnu vojevoodkonna maa-alad, millest moodustati Liivimaa vojevoodkond. 17. sajandil sai Rēzekne Magdeburgi linnaõigused. 
Esimese Poola jagamise käigus 1773 läks Rēzekne Venemaa keisririigile, kes kinnitas Rēzekne linnaõigused. Linna ametlikuks nimeks kuni 1917. aastani (ja uuesti 1944–1945) sai Režitsa (Режица). Linn oli Režitsa maakonna keskus.
19. sajandil moodustasid 2/3 linnaelanikest juudid. Nimelt kuulus Rēzekne Vitebski kubermangu, kus erinevalt ülejäänud Lätist oli juutidel lubatud elada. Ülejäänud elanikud olid põhiliselt poolakad, sakslased ja venelased, lätlasi polnud peaaegu üldse. Raudtee saabumine linna hoogustas linna majandust ja Esimese maailmasõja alguseks kerkis linna rahvaarv 23 tuhandeni.
Pärast Läti iseseisvumist hakkas lätlaste osakaal linna rahvastikus kindlalt suurenema ja linna rahvaarv sama kindlalt vähenema. 1939. aastaks oli linnaelanike arv 13 tuhat ja 1935. aastal olid linlastest 25,4% juudid. Teise maailmasõja käigus küüditasid ja tapsid linlasi nii venelased kui sakslased ja pärast sõda oli linnas veel vaid 5 tuhat elanikku. 2/3 linna hoonetest hävis sõjas täielikult.
Nõukogude võimu ajal kasvas Rēzekne tugevalt ja 1991. aastaks ulatus linlaste arv 43 156-ni. Venestamise tulemusena olid 1989. aastal 53% ja veel 2000. aastal 50,7% linlastest venelased. Pärast Läti taasiseseisvumist on linlaste arv jällegi tüki maad vähenenud, lätlaste osakaal linnas aga tõusnud.
Rēzekne on tähtis transpordikeskus. Linnas lõikuvad kaks raudteed. Üht mööda saab sõita lääne poole Jekabpilsi ja ida poole Ludza kaudu Venemaale, teist mööda edelasse Daugavpilsi ning kirdesse Venemaale Abrene ja Ostrovi kaudu Pihkvasse. Kummagi raudtee kõrval kulgeb kummaski suunas maantee. Lisaks saab Rēzeknest sõita maanteed pidi loode poole Gulbenesse ning kagu poole Rāzna järve ja Latgale kõrgeima mäe Lielais Liepukalnsi poole.
Rēzeknel on kolm sõpruslinna: Arendal (Norra), Częstochowa (Poola) ja Vitebsk (Valgevene).
Meri-pungsammal

Meri-pungsammal (Bryum marratii) on pungsamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas rannaniitudel.
Eesti Kultuurkapitali näitekunsti sihtkapital

Eesti Kultuurkapitali näitekunsti sihtkapital on üks Eesti Kultuurkapitali sihtkapitale, mis toetab Eesti näite- ehk teatrikunstiga seotud tegevusi. Sihtkapitali eesmärk on "eesti professionaalse teatrimaastiku arendamine, jäädvustamine ja säilitamine". 
Sihtkapital annab igal aastal välja Eesti Kultuurkapitali näitekunsti sihtkapitali preemiaid.
Ergo Nõmmiste

Ergo Nõmmiste (27. juuni 1956 Kiviõli – 11. aprill 2019) oli eesti füüsik.

Elulugu

Ergo Nõmmiste oli keemiku poeg.
1974. aastal lõpetas Nõmmiste Nõo Keskkooli, 1979 Tartu Riikliku Ülikooli füüsika osakonna. 1991 kaitses ta Tartu Ülikoolis kandidaadikraadi füüsikas väitekirjaga "Рентгеноэлектронная эмиссия щелочногалоидных кристаллов при облучении фотонами с энергией 70–140 эВ" ("Leelishalogeniidide röntgenelektronemissioon kiiritamisel footonitega energiaga 70-140 e", juhendaja Mart Elango).
Nõmmiste oli 1979–1982 Füüsika Instituudi röntgenspektroskoopia labori insener, 1982–1986 nooremteadur, 1986–1991 teadur, 1992–1993 Oulu Ülikooli füüsika osakonna järeldoktorant, 1994–1995 Lundi Ülikooli MAX-labori uurimisinsener, 1995–1998 Oulu Ülikooli dotsent ja vanemassistent, 1998–1999 TÜ FI PHARE ekspert, 1999–2003 teadusdirektor, 2003–2009 direktor. 2009. aastal sai temast Tartu Ülikooli professor.
2004. aastast on ta SA Tartu Teaduspark nõukogu liige.

Teadustöö

Ergo Nõmmiste uurimisvaldkonnad olid elektron- ja ioonspektroskoopia sünkrotronkiirgusega ergastatud aatomites, molekulides ja tahkistes, isolaatorkilede röntgenoskoopiline uurimine, pinnanähtused tahkisefüüsikas ja -tehnoloogias.
Aare liustik

Aare liustik (saksa keeles die Aargletscher 'Aare liustikud') on liustike rühm Berni Alpide idaosas Finsteraarhorni ümbruses.
Tegemist on nelja tohutu jääjõega, mis laskuvad Finsteraarhorni grupi liustikulohkudest Hasli oru tagaossa. Ülem-Aare liustiku (Oberaargletscher) äravool moodustab Aare jõe, mis pärast lühikest joolsu võtab endasse Alam-Aare liustiku (Unteraargletscher) äravoolu. Alam-Aare liustik tekib, kui ühinevad kaks kõrgemal asetsevat jääjõge Lauteraargletscher ja Finsteraargletscher, mis laskuvad Schreckhorni ümbruse kõrgorgudest ja mida lahutab kaljuhari Lauteraarhörner. Finsteraargletscher möödub Finsteraarhorni jalamist.
Aare liustiku vastu on tekkinud suurem huvi pärast Josef Hugi (1827) ja Louis Agassize  (1840) loodusteaduslikku uurimistööd. Mõlemat huvitas eelkõige liustiku voolukiirus.  Onn, mille  Josef Hugi Aare liustikule uurimisjaamaks püsti pani, muutis aastatel 1827–1830 oma asukohta 100 m võrra, 1836. aastaks 724 m võrra ja 1842. aastaks 1428 m võrra.
Aaron Burr

Aaron Burr, Jr. (6. veebruar 1756 Newark, New Jersey – 14. september 1836 Port Richmond, Staten Island) oli Ameerika Ühendriikide poliitik ning iseseisvussõja kangelane. Ta oli USA 3. asepresident aastail 1801–1805.

Isiklikku

Tema nõbu oli sillaehitaja Theodore Burr.
Batütermograaf

Batütermograaf on väike torpeedo kujuline mõõteriist, milles on temperatuuriandur ja andur tajumaks sügavusest sõltuvaid veetemperatuur muutusi  kuni 285 meetri sügavuseni ja ühtlasi võimaldab võtta veeproove. 
Batütermograafi temperatuuriandur on termomanomeetriline süsteem, sügavusandur hermeetiline sülfoon.
Batütermograafe kasutatakse okeanograafilistel mõõtmistel.
Angela Borsuk

Angela Borsuk (ukraina keeles Анжела Борсук Anžela Borsuk; 29. augustil 1967 Hersonis) on Iisraeli maletaja, naiste suurmeister (1997).
Borsuk emigreerus 1997. aastal Ukrainast Iisraelisse. Ta tuli kahel korral Iisraeli naiste malemeistriks (2004, 2006). Iisraeli naiskonna koosseisus mängis ta seitsmel naiste maleolümpial (2000–2008, 2012, 2014) ja kuutel Euroopa võistkondlikel meistrivõistlustel (1999, 2005–2013). 
Ta on tegutsenud maletreenerina.
Borsuk sai FIDE-lt 1997. aastal naiste suurmeistri ja 2008. aastal rahvusvahelise meistri nimetuse.
Konstantínos Mítroglou

Koondisekarjäär

2007. aasta Euroopa alla 19-aastaste meistrivõistlustel saavutas ta Kreeka noortekoondisega teise koha. Mítroglou lõi turniiril kokku kolm väravat ning oli kahe teise mängija kõrval turniiri suurim väravakütt.
Debüüdi Kreeka rahvuskoondises tegi Mítroglou 14. novembril 2009 mängus Ukraina vastu. Esimese värava lõi ta Kreeka rahvuskoondises 15. augustil 2012 sõprusmängus Norra vastu.
Ta on kuulunud Kreeka koondisse 2012. aasta Euroopa meistrivõistlustel ja 2014. aasta maailmameistrivõistlustel.
Alternatiivkulu

Alternatiivkulu (inglise keeles opportunity cost) on saamata jäänud kasu (kasum, tulu), kui on valitud üks alternatiivsetest ressursside kasutamise variantidest ja seega on teistest võimalikest alternatiividest loobutud. Saamata jäänud kasu suuruse määrab kõrvale jäetud alternatiividest kõige väärtuslikuma kasulikkus.
Alternatiivkulu on mis tahes otsustamise lahutamatu osa.
Termini võttis kasutusele Austria majandusteadlane Friedrich von Wieser monograafias "Ühiskondliku majanduse teooria" (1914).
Ska-punk

Ajalugu

Ska ja punk rock kombineeriti esimest korda "2 tone" liikumise ajal 1970ndate lõpul,bändide nagu The Specials, The Selecter, The Beat ja Madness poolt. Kahe žanri segunemine muutus väga laialt levinuks 1980ndatel kolmanda ska-laine ajal ning seda seostab suurem osa inimesi ska-punk'iga. Operation Ivy moodustati 1987. aastal San Fransiscos ning seda kollektiivi peetakse žanri pioneeriks. Termin ska-core ilmus esimest korda ansambli The Mighty Mighty Bosstones 1993. aasta albumi nimes "Ska-Core, the Devil, and More". Ansamblid nagu Sublime ja No Doubt kogusid mainstream-edu ska-punk'iga oma albumitega "Tragic Kingdom" (No Doubt) ja "Sublime" (Sublime).
Sean B. Carroll

Sean B. Carroll (sündinud 17. septembril 1960 Toledos Ohios) on Ameerika Ühendriikide molekulaarbioloog, geneetik ja teaduskirjanik. 
Ta on Wisconsini ülikooli professor. Tema peamised uurimisvaldkonnad on molekulaarbioloogia ja geneetika. Ta on uurinud arengubioloogias kasutades mudelobjektina puuviljakärbest (Drosophila) geeniekspressiooni cis-regulaatorelementide evolutsiooni. 
Teaduskirjanikuna on tema tuntuim teos 2005. aastal ilmunud "Endless Forms Most Beautiful" ('Lõputu arv kõige ilusamaid bioloogilisi vorme'), mis käsitleb evolutsiooonilist arengubioloogiat. 2009. aastal sai tema raamat "Remarkable Creatures" nominatsiooni auhinnakonkursil National Book Award. Teadusteemalisi kirjutisi avaldab ta ka ajalehes New York Times, kus on tal oma kolumn.

Haridustee ja töökäik

Ta lõpetas 1979. aastal Washingtoni Ülikooli Saint Louises bakalaureusekraadiga ja kaitses 1983. aastal Tuftsi Ülikoolis doktorikraadi immunoloogias.
Ta töötab Wisconsini ülikoolis Allan Wilsoni molekulaarbioloogia ja geneetika professorina. Ühtlasi töötas ta aastatel 1990–2010 Howard Hughes Medical Institute'is teadurina.
Andres Puustusmaa

Isiklikku

Abielust Natalja Murinaga on tal poeg Aleksander.
Wise'i maakond

Ajalugu

Wise'i maakond moodustati 1856. aastal Cookei maakonna osast. Maakond sai nime Ameerika Ühendriikide Esindajatekoja liikme ja 38. Virginia kuberneri Henry A. Wise'i järgi.
Anti-Monopoly

"Anti-Monopoly" on lauamäng, mille tegi Ralph Anspach vastusena "Monopoli" lauamängule. Algselt anti mäng välja 1973. aastal nimega "Bust the Trust", kuid hiljem pandi uueks nimeks "Anti-Monopoly". 1984. aastal anti sellest välja uus versioon "Anti-Monopoly II". 2005. aasta versioonis saavad mängijad juba alguses otsustada, kas nad mängivad monopoolsete või konkurentsireeglite järgi.

Mängu kirjeldus

"Anti-Monopolys" põrkuvad konkurendid vabaturukonkurentsis kokku hoolimatute monopolistidega. Nii konkurendid kui ka monopolistid soovivad suurendada oma tulusid, kuid teevad seda eri viisidel. Konkurendid müüvad oma kaupu mõõdukate hindadega, teenides mõõduka kasumi. Monopolistid seevastu üritavad rivaalid välja trügida, et neil oleks võimalik tõsta hinnad võimalikult kõrgele, teenides seega ülisuuri summasid. "Anti-Monopolys" jagatakse mängijad kahte gruppi: konkurendid ja monopolistid, kes järgivad erinevaid reegleid. Mängu saab mängida kahe- kuni kuuekesi ja soovitatavalt alates kaheksandast eluaastast.
Müsli

Müsli (saksa sõnast Müsli) on kaerahelvestest ja mitmesugustest lisanditest (näiteks kuivatatud puuviljad, peenestatud pähklid) toortoit. Enamasti süüakse müslit koos piima või jogurtiga.
Müsli mõtles 1900 välja Šveitsi arst Maximilian Bircher-Benner, kes tarvitas seda inimeste ravimiseks.
TGS Baltic

Ajalugu

2008. aastal lõid Eesti, Läti ja Leedu advokaadibürood Tark & Co, Loze, Grunte & Cers ja Sutkienė ning Pilkauskas & Partners Balti riikide äriõiguse ühenduse TLS Alliance.
2016. aastal teatas 1991. aastal asutamisest Tark & Co ning 2010. aastast Tark Grunte Sutkiene ärinime all tegutsenud büroo, et jaguneb kaheks ning partnerid jätkavad tegevust eraldi büroodes: Aare Tark jätkab juhtivpartnerina advokaadibüroos TARK (partneritena liitusid Allar Aru, Tanel Tark, Marit Savi, Hannes Küün ja Lada Riisna) ning Hannes Vallikivi juhtivpartnerina büroos TGS (partnerid Hannes Vallikivi, Erki Kergandberg, Toomas Taube, Margo Lemetti, Piret Blankin ja Rolan Jankelevitš, lisandusid Elmer Muna ja Andres Siigur). Nädal varem oli büroost lahkunud partner Risto Vahimets, kes liitus advokaadibürooga Raidla Ellex.